देवरिया। शहर की सब्जी मंडी में अतिक्रमण हटवाने एसडीएम के नेतृत्व में पहुंची टीम के सामने दुकानदारों के बीच मारपीट हुई। दुकानदार प्रशासनिक टीम से भी उलझ गए। पुलिस ने विवाद को शांत कराकर तीन लोगों को हिरासत में ले लिया। वहीं, दूसरी तरफ प्रशासन पर उत्पीड़न का आरोप लगाते हुए ठेला खोमचा वालों ने मोतीलाल रोड जाम कर दिया। कुछ देर के लिए प्रशासन और आंदोलित व्यापारी आमने-सामने हो गए। मामला बढ़ते देखकर एसडीएम ने व्यापारियों के साथ वार्ता की। किसी भी कीमत पर नाले के बाहर दुकान न लगाने की चेतावनी पर लोग शांत हुए।